|  |  |
| --- | --- |
| **1. NAPIREND** | **Ügyiratszám** BSZ/ /2024. |

**ELŐTERJESZTÉS**

a Képviselő-testület **2024. február 1-i nyilvános** ülésére

|  |  |
| --- | --- |
| **Tárgy:** | **Döntéshozatal a „****Balatonszepezd útfelújítások I.” című projektben a kivitelező kiválasztása tárgyú közbeszerzési eljárásban** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző  Harsányi István közbeszerzési szaktanácsadó |

**TISZTELT KÉPVISELŐ-TESTÜLET!**

Balatonszepezd Község Önkormányzata, mint ajánlatkérő 2023. november 24-i ülésén a közbeszerzésekről szóló 2015. évi CXLIII. törvény (továbbiakban: Kbt.) 115. § szerinti nyílt közbeszerzési eljárást kezdeményezett a „Balatonszepezd útfelújítások I.” című projektben a kivitelező kiválasztására.

Az ajánlattételi felhívásban előírt határidő lejárt.

A Közbeszerzési Bírálóbizottság jegyzőkönyve alapján az egyes részekre az alábbi összegű ajánlatok érkeztek:

Rész neve: Árpád utca (Arany-Csokonai utca közötti szakasz) (1)

rendelkezésre álló anyagi fedezet összeg: nettó 19.122.340 HUF

Ajánlattevő ajánlati ára: 20.188.840 HUF+ÁFA

Rész neve: Árpád utca (Csokonai-Őzike utca közötti szakasz) (2)

rendelkezésre álló anyagi fedezet összeg: nettó 10.411.800 HUF

Ajánlattevő ajánlati ára: 11.323.050 HUF+ÁFA

Rész neve: Árpád utca (Csokonai-Őzike) szélesítés, bővítés (3)

rendelkezésre álló anyagi fedezet összeg: nettó 8.877.600 HUF

Ajánlattevő ajánlati ára: 9.658.200 HUF+ÁFA

Rész neve: Árpád utca (Becsei-Őzike) alap (4)

rendelkezésre álló anyagi fedezet összeg: nettó 5.038.190 HUF

Ajánlattevő ajánlati ára: 5.425.543 HUF+ÁFA

A Közbeszerzési Bírálóbizottság az ajánlatok előzetes értékeléséhez adott szakvéleménye szerint minden részfeladatnál a fedezetet ki kell egészíteni, csak így tehető az adott részfeladat érvényessé. Egyeztetve Ajánlatkérővel megállapítást nyert, hogy a szükséges fedezet kiegészítése nem lehetséges, így az eljárás eredménytelensége javasolt, a Kbt. 75. § (2) bekezdés b) pontja alapján.

A Kbt. 27. § (5) bekezdése alapján az ajánlatkérő nevében az eljárást lezáró döntést meghozó személy nem lehet a bírálóbizottság tagja. Testületi döntéshozatal esetén a döntéshozó kizárólag tanácskozási joggal rendelkező személyt delegálhat a bírálóbizottságba. Testületi döntéshozatal esetében **név szerinti szavazást kell alkalmazni**.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

**HATÁROZATI JAVASLAT**

Balatonszepezd Község Önkormányzatának Képviselő-testülete a „Balatonszepezd útfelújítások I.” című projektben a kivitelező kiválasztása tárgyú közbeszerzési eljárásban megállapítja, hogy az eljárás érvényessé tételéhez fedezetkiegészítés szükséges.

Tekintettel arra, hogy a szükséges fedezet kiegészítése nem lehetséges, a képviselő-testület a közbeszerzésekről szóló 2015. évi CXLIII. törvény 75. § (2) bekezdés b) pontja alapján a „Balatonszepezd útfelújítások I.” című projektben a kivitelező kiválasztása tárgyú közbeszerzési eljárást **eredménytelennek nyilvánítja**.

Szentantalfa, 2024. január 26.

|  |  |
| --- | --- |
|  | **Bíró Imre**  polgármester |